Ruskulova
Ruskulova, agrāk arī Ruskalava, ir ciems Ludzas novada Salnavas pagastā. Izvietojies pagasta dienviddaļā pie autoceļa P48 3,5 km no pagasta centra Salnavas, 41 km no novada centra Ludzas un 290 km no Rīgas. Apdzīvotā vieta izveidojusies ap bijušās Ruskulovas muižas (Ruskuly) centru. Muižas apbūve (kungu māja, parks) ir vietējas nozīmes kultūrvēstures pieminekļi.